**RĪGAS BRĪVOSTAS PĀRVALDE**

**Kalpaka bulv. 12, Rīga, Latvija, LV-1010, telefons: +37167030800, fakss: +37167030835, e-pasts: info@rop.lv www.rop.lv**

**Projektā “Vēja tehnoloģiju ražošanas attīstībai nepieciešamās ostas un loģistikas infrastruktūras izveide Kundziņsalā” attīstāmās un iznomājamās teritorijas tehnisko rādītāju analīze**

1. **Vispārīgā informācija**

|  |  |
| --- | --- |
| **Pasūtītājs** | Rīgas brīvostas pārvalde, NMR kods: 90000512408, Kalpaka bulvāris 12, Rīga, LV-1010, tālr. 67030800, e-pasts: info@rop.lv  |
| **Pasūtītāja kontaktpersona** | Artūrs Zandersonse-pasts: arturs.zandersons@rop.lvtālr. +371 26478851 |
| **Projekts** | Vēja tehnoloģiju ražošanas attīstībai nepieciešamās ostas un loģistikas infrastruktūras izveide Kundziņsalā |

1. **Informācija par projektu**

**Projekta mērķis** ir stiprināt Eiropas Savienības piegāžu ķēdes kritiski svarīgo jūras vēju tehnoloģiju ražošanas attīstību, lai piesaistītu jūras vēju un sauszemes vēju tehnoloģiju un to komponenšu ražotājus, izveidojot zaļo industriālo teritoriju Kundziņsalā, ļaujot tajā komersantiem izvietot ražotnes vēja enerģijas tehnoloģiju komponenšu ražošanai.

**Projekta ietvaros plānotā attīstība**: Projekta ietvaros attīstot ostas teritoriju un nodrošinot izbūvētās teritorijas iznomāšanu vēja enerģijas tehnoloģiju komponenšu ražojošiem uzņēmumiem, provizoriski tiks nodrošināts eksports 160 milj. eiro apmērā, radītas 650 darba vietas un ik gadu nodrošināta nodokļu nomaksa vismaz 7,8 milj. eiro apmērā.

**Projekta aktivitātes (RBP realizē):** Projekta attīstība aptver projekta teritoriju vairāk nekā 30 ha platībā un šādu aktivitāšu realizāciju Rīgas brīvostā:

Teritorijas sagatavošanas darbi (teritorijas plānošana, izmaiņas esošajos zemju nomas līgumos u.c.),

Augstas nestspējas (līdz 60 t/m2) dziļjūras piestātnes būvniecība ar garumu līdz 290 m un līdz 13.5 m dziļumu,

Augstas nestspējas (līdz 60 t/m2) Ro-Ro rampas būvniecību ar līdz 60x50 m platību,

Augstas (līdz 60 t/m2) un vidējas (līdz 25t/m2) nestspējas kravu loģistikas un transportēšanas laukumu izveide,

Ceļu un dzelzceļa infrastruktūras rekonstrukcija un izbūve ar kopgarumu līdz 2,3km,

Ūdensvada infrastruktūras izbūve,

Jauna elektrības pieslēguma un apakšstacijas izbūve.

**Projekta kopējās attiecināmās izmaksas** ir 85 534 922 euro, tai skaitā Eiropas Reģionālās attīstības fonda finansējums – 54 884 514 euro, valsts budžeta līdzfinansējums – 9 685 503 euro un privātais attiecināmais finansējums - 20 964 905 euro.

**Projekta realizācijas termiņš** 2025.gada 30.janvāris – 2029.gada 31.decembris

**Projekta ietvaros līdz 2029. gada 31. decembrim sasniedzami šādi rādītāji:**

**Iznākuma rādītāji:**

1) atbalstītie komersanti, kas galvenokārt saistīti ar ienesīgām investīcijām tīrās tehnoloģijās (vēju enerģijas tehnoloģiju komponenšu ražošanas jomā), kas atbilst STEP regulas tvērumam – 2;

2) nefinansiālu atbalstu saņēmušie komersanti - 2.

Rezultāta rādītāji:

1) radīta infrastruktūra tīro tehnoloģiju (vēju enerģijas tehnoloģiju komponenšu ražošanas jomā) komersantiem – 30 ha.

2) piesaistītas publisko atbalstu papildinošās privātās investīcijas – 40 000 000 euro.

**Nacionālie rādītāji:**

1) vismaz viens no nomniekiem izbūvētajā teritorijā ir uzsācis atjaunojamo energoresursu ražotnes (bāzes, torņi, naceles, lāpstiņas) būvniecību jūras vēju un sauszemes vēju tehnoloģiju komersantiem;

2) 2. punktā minētā rezultāta rādītāja plānotajām privātajam investīcijām 10 procentu apmērā (4 milj. euro) jau ir faktiski jābūt ieguldītām jūras vēju un sauszemes vēju tehnoloģiju komersantu ražotnes būvniecībā (līdz 2029.gada 31.decembrim).

1. **Veicamā darba pamatojums**

Šobrīd ir izstrādāts infrastruktūras plānojums ~90ha Kundziņsalas Ziemeļu daļas teritorijas attīstībai, izanalizējot vairākus iespējamos attīstības/teritorijas izmantošanas scenārijus priekš jūras vēja turbīnu lāpstu (blades), gondolu (nacelles) un torņu (towers) ražošanas, kā arī, tiek izstrādāti projektēšanas uzdevumi RBP realizējamajai infrastruktūrai - piestātnei ar rampu un kravu loģistikas laukumiem.

Izstrādātājos teritorijas attīstības scenārijos ir definēti arī Projekta ietvaros izbūvējamās infrastruktūras (piestātne, rampa, loģistikas laukumi) maksimālie tehniskie parametri (izmēri un kravnesība).

Ņemot vērā, ka infrastruktūras tehniskie parametri (izmērs un kravnesība) tieši ietekmē gan būvniecības, gan ekspluatācijas un uzturēšanas izmaksas, lai definētu optimālos tehniskos parametrus katram attīstības scenārijam, ir nepieciešama detalizēta tehnisko parametru analīze un salīdzinājums ar līdzvērtīgu jau šobrīd funkcionējošu infrastruktūru citās ostās.

1. **Darba apjoms**
* Veikt detalizētu tehnisko parametru analīzi Kundziņsalas Ziemeļu daļas teritorijas attīstības scenārijos definētajiem datiem (tehniskajiem parametriem).
* Pārbaudīt, vai Rīgas ostas Projektā plānotās infrastruktūras tehnisko parametru noteikšanas pieņēmumi atbilst pašreizējām un prognozētajām vēja enerģijas nozares vajadzībām.
* Veikt analīzi par plānotajiem vēja enerģijas projektiem Latvijā un Baltijas jūrā, ietverot kopējo ražošanas kapacitāti, vietu, kur projekts īstenots, un paredzamos vēja turbīnu komponentu (lāpstu (blades), gondolu (nacelles) un torņu (towers)) izmērus.
* Izanalizēt vēja turbīnu komponentu izmērus un kravnesības un salīdzināt ar citiem vēja enerģijas projektiem Eiropā.
* Identificēt optimālo nepieciešamo nestspēju (kravnesību) un izmērus piestātnei, rampai un loģistikas laukumiem, kas nepieciešama ostā dažādiem vēja turbīnu komponentu ražošanas scenārijiem.
* Piedāvāt plānotās infrastruktūras tehnisko parametru optimizāciju un novērtēt infrastruktūras izbūves izmaksas.
1. **Darbu izpildes termiņš**

Četru nedēļu laikā no līguma noslēgšanas